AVIZ AL COMISIEI în conformitate cu articolul 294 alineatul (7) litera (c) din Tratatul privind funcţionarea Uniunii Europene privind modificările propuse de Parlamentul European la poziţia Consiliului privind propunerea de DIRECTIVĂ A PARLAMENTULUI EUROPEAN ȘI A CONSILIULUI de modificare a Directivei 96/53/CE din 25 iulie 1996 de stabilire, pentru anumite vehicule rutiere care circulă în interiorul Comunității, a dimensiunilor maxime autorizate în traficul național și internațional și a greutății maxime autorizate în traficul internațional /* COM/2015/0169 final - 2013/0105 (COD) */





2013/0105 (COD) AVIZ AL COMISIEI în conformitate cu articolul 294 alineatul (7) litera (c) din Tratatul privind funcţionarea Uniunii Europene privind modificările propuse de Parlamentul European la poziţia Consiliului privind propunerea de DIRECTIVĂ A PARLAMENTULUI EUROPEAN ȘI A CONSILIULUI de modificare a Directivei 96/53/CE din 25 iulie 1996 de stabilire, pentru anumite vehicule rutiere care circulă în interiorul Comunității, a dimensiunilor maxime autorizate în traficul național și internațional și a greutății maxime autorizate în traficul internațional (Text cu relevanță pentru SEE) 1. Introducere În conformitate cu articolul 294 alineatul (7) litera (c) din Tratatul privind funcționarea Uniunii Europene, Comisia emite un aviz privind modificările propuse de Parlamentul European în a doua lectură. Comisia prezintă, în cele ce urmează, avizul său privind modificările propuse de Parlament. 2. Istoricul dosarului Data transmiterii propunerii către Parlamentul European și Consiliu [COM(2013) 195 final – 2013/0105 COD] || 16 aprilie 2013 Data avizului Comitetului Economic și Social European: || 11 iulie 2013 Data poziției Parlamentului European la prima lectură: || 15 aprilie 2014 Data transmiterii propunerii modificate: || [[1]] Data adoptării poziției Consiliului la prima lectură**: || 16 octombrie 2014 Data de adoptare a modificărilor propuse de Parlamentul European în a doua lectură [P8_TC2-COD(2013)0105] 10 martie 2015 3. Obiectul propunerii Comisiei Directiva 96/53/CE stabilește dimensiunile și greutățile maxime ale vehiculelor grele de marfă și ale autobuzelor în traficul internațional (statele membre sunt autorizate să depășească aceste limite în traficul național, în anumite condiții). Principalul obiectiv al propunerii [COM(2013)195 final] este de a face ca vehiculele grele de marfă și autobuzele să fie mai ecologice și mai sigure, prin autorizarea unor greutăți și dimensiuni superioare limitelor actuale în anumite cazuri și în condiții definite, atunci când, în circumstanțele actuale, nu este fezabilă realizarea de îmbunătățiri având în vedere limitările prevăzute de directivă în versiunea sa actuală. 4. Avizul Comisiei privind modificările propuse de Parlamentul European în a doua lectură Parlamentul European a adoptat, în a doua lectură, un text consolidat care conține o serie de modificări la poziția adoptată de Consiliu în primă lectură. Textul este rezultatul negocierilor dintre Parlamentul European, Consiliu și Comisie. Comisia acceptă toate modificările votate de Parlamentul European. 5. Concluzie În temeiul articolului 293 alineatul (2) din Tratatul privind funcționarea Uniunii Europene, Comisia își modifică propunerea conform celor de mai sus. [1] Comisia nu a elaborat o propunere modificată, dar și-a exprimat punctul de vedere cu privire la modificările propuse de Parlament în „Comunicarea Comisiei privind monitorizarea avizelor și rezoluțiilor adoptate de Parlament în perioadele de sesiune aprilie I și II 2014” [document SP (2014)/471] din 9 iulie 2014. ** Comisia și-a exprimat punctul de vedere asupra modificărilor propuse de Consiliu în comunicarea sa cu privire la poziția Consiliului privind adoptarea unei directive a Parlamentului European și a Consiliului de modificare a Directivei 96/53/CE din 25 iulie 1996, de stabilire, pentru anumite vehicule rutiere care circulă în interiorul Comunității, a dimensiunilor maxime autorizate în traficul național și internațional și a greutății maxime autorizate în traficul internațional [document COM (2015) 7 final] din 12 ianuarie 2015.